Destileria Limtuaco

Ang Destileria Limtuaco & Kump., Ingkorporada ay isang destileriya o pagawaan ng alkohol at kumpanyang pangkalakalan na nakabase sa Maynila, Pilipinas. Ito ay kilala sa pagiging pinakamatandang umiiral na destileriya sa Pilipinas.

Kasaysayan
Itinatag ang Destileria Limtuaco noong 1852 sa panahon ng Kolonyang Espaniya ng mangangalakal na Tsino at puno ng sining sa pagtatanggol na si Lim Tua Co, na kilala rin bilang Bonifacio Limtuaco. Si Lim Tua Co ay isang dayo mula sa Amoy sa Qing na Tsina (kasalukuyang Xiamen, Tsina). Nagtayo siya ng isang maliit na destileriya sa kahabaan ng Daang Gandara sa Binondo, Maynila, sa simula ay nagbebenta lamang ng halamang alak na Tsino na kalaunan ay nakilala bilang sioktong.

Si Limtuaco ay sinundan ng pamangkin niyang si Lim Chay Seng. Ang anak ni Limtuaco ay hindi nagawang manahin ang negosyo, na namatay nang mas maaga habang dumadalaw sa Amoy. Sa ilalim ni Lim Chay Seng, nagsimulang magpakilala ng destileriya ang mga alak na nakawili sa mga Amerikano.

Si Lim ay sinundan ng kanyang anak na si James Limpe, na nag-aral sa Pamantasan ng Washington sa Nagkakaisang Estado. Noong panahon ng Ikalawang Digmaang Pandaigdig, kinuha ng mga hukbong mananakop na Imperyong Hapones ang kontrol ng destileriya para sa estratihikong halaga nito, subali't hindi bago sirain ni Limpe ang mga imbak ng destileriya. Kasunod nito ay dinakip siya ng mga Hapon at nakakulong sa Kutang Bonifacio bilang pagganti sa kanyang mga aksyon, nguni't kalaunan ay pinakawalan bilang bahagi ng mga kapatawaran na ginawa bilang paggunita sa kaarawan ni Emperador Hirohito. Pagkatapos ng digmaan, ipinakilala ni Limpe ang isang higit na makabagong sistema ng pamamahala, at ipinakilala ang bodka sa hanay ng mga produkto ng destileriya.

Si Julius Limpe ang pumalit sa negosyo ng pamilya noong 1982 kasunod ng pagkamatay ng kanyang ama na si James. Si Julius ay nag-aral din sa Nagkakaisang Estado tulad ng kanyang ama kung saan natutunan din niya ang mga kapamaraanan ng destileriya. Sa ilalim ni Julius Limpe, ang destileriya ay bumuo ng mga patente at nagtayo ng maraming planta. Ang Destileria Limtuaco ay kalaunan naging pangunahing manlalaro sa industriya ng inuming alkohol pagkatapos niyang gumamit ng kampanya sa pagmemerkado upang itaguyod ang mga produkto ng destileriya sa maraming simulain kabilang ang telebisyon. Ipinakilala din niya ang Wisking White Castle, malamakasaysayang isa sa mga tanggap na produkto ng destileriya.

Ang destileriya ay nakaranas ng mga isyung pampananalapi noong mga taunang 1990, kasunod ng welga sa paggawa na nagpahinto sa paggawa sa loob ng anim na buwan, at ito ay negatibong nakakaapekto sa sapi nito sa kalakalang domestiko. Ang kita mula sa mga luwas ay nagligtas ng kumpanya mula sa pagkalugi.

Ipinasa ni Julius Limpe ang kumpanya sa kanyang anak na si Olivia Limpe-Aw noong 2004 upang ituloy ang isang karera sa sining biswal. Nasa ilalim ng panunungkulan ni Limpe-Aw na ipinakilala ng Destileria Limtuaco ang hanay na "Likhang-Sining Espiritu ng Pilipinas". Sa mga taunang 2010, ang kalakalang panluwas ng destileriya ay isinama ang Tsina, Hapon, Timog Koriya, Malaysiya, Taylandiya, at Taywan.

Ang destileriya ay nakakuha ng reputasyon ng pagiging pinamatanda sa Pilipinas ukol sa umiiral nang humigit sa isang dantaon.

Nagbukas ang Destileria Limtuaco ng isang museo na nakatuon sa kasaysayan nito noong Ika-6 ng Pebrero, 2018. Ang museo ay nakapaghandaan sa loob ng isang bahay na bato sa Intramuros, Maynila.

Sa unang bahagi ng yugto ng pandemyang COVID-19 noong 2020, ipinakilala ng Destileria Limtuaco ang sarili hanay nito ng alkohol na disimpektante na alak sa gunamgunam ng pagbaba ng demanda ng mga inuming alkohol. Ang benta ng mga inuming alkohol ay inaasahang maaapekto ng pandemya dahil sa pansamantalang pagsasara ng mga bar bilang bahagi ng mga hakbang sa kuwarantinang pampamayanan.

Mga produkto
Ang unang produkto ng Destileria Limtuaco ay Siok Hoc Tong, isang Tsinong halamang toniko. Ang destileriya ay kilala rin sa Wisking White Castle, na namerkado nang higit sa lahat sa telebisyon sa taunang 1970; mga patalastas nito na karaniwang nagtatampok ng isang dalaga sa pulang bikini na sinamahan ng isang puting kabayo.

Ang destileriya ay nagsimula ring bumuo ng mga likhang-sining espiritu ng Pilipinas sa mga taunang 2000, na sinasabing mga subenir. Nagsimula ang destileriya magbuo ng mga likhang-sining espiritu matapos makatanggap nang madalas ng pangulo ng kumpanya na si Olivia Limpe-Aw ang kahilingan mula sa mga mamimili ukol sa "may katangiang Pilipino" nang sumama ang mga nasa tagapagpaganap sa mga pagliliwaliw ng negosyo sa ibang bansa. Ang una sa mga likhang-sining espiritu ng destileriya ay ang Paradise Manggang Ron na ipinakilala noong 2002, na sa simula ay mahina ang domestikong pagtanggap dahil sa mga inaasahan na ang lokal na paggawa ng alkohol ay dapat mura. Ang produkto sa kalaunan ay nakakuha ng traksyon bilang isang pasalubong para sa kanilang mga dayuhang kaibigan dahil sa disenyo ng bote nito.

Ang iba pang mga likhang-sining espiritu ay kabilang ang Likor na Kapeng Amadeo, isang alkohol mula sa kape na ipinangalan sa bayan ng Amadeo, Kabite, Kabite na kung saan ay nakilalang na "Kabiserang Kape ng Pilipinas"; ang Manille Liqueur de Kalamansi at Manille Liqueur de Dalandan, ang Very Old Captain Artisan Crafted Dark Rum, Basing Vigan (alak na tubo) na ginawa sa pakikipagtulungan sa pamahalaang lokal ng La Union, at ang Lambanog na San Juan, isang lambanog na pinagkunan mula sa San Juan, Batangas.

Museo
Napaghahandaan ang Destileria Limtuaco ng sarili nitong museo na binuksan noong Ika-6 ng Pebrero, 2018. Ito ay napaghandaan sa loob ng isang bahay na bato sa Daang San Juan de Letran sa Intramuros, Maynila, at nakatuon sa kasaysayan ng kumpanya at paggawa ng alak. Nabili ang bahay na bato ng destileriya sa ilalim ng pamamahala ni Julius Limpe noong 1979. May mga plano noon na gawing isang museo ang gusali ngunit ang pag-unlad sa proyekto ay natigil muna mula 1989 hanggang 2004 hanggang sa natuloy ito ng anak ni Limpe, si Olivia Limpe-Aw. Nagtatampok ang museo ng mga eksibit tungkol sa destileriya ng alak at mga proseso ng paggawa ng bote, at isang seksyon na nakatuon sa punong barkong tatak ng destileriya Wisking White Castle. Napaghahandaan din ito ng 120 bote ng mga produkto ng Destileria Limtuaco, kasama ang unang produktong Siok Hoc Tong, na may pinakamatandang bote na nagsimula pa noong mga taunang 1920.

Mga sanggunian

Kategorya:Mga destileriya sa Pilipinas
Category:Mga establisyamentong 1852 sa Pilipinas
Category:Alkohol sa Pilipinas
Category:Binondo